TULTA JERUSALEMISTA
Tiedän, mikä on todellinen voitto, runsas saalis.
Ps. 119:162: -
"Minä riemuitsen sinun puheestasi, niinkuin suuren saaliin saanut."
Daavidilla ei ollut vielä mitään. Ei hänellä ollut miljoonaa dollaria.
Daavidin elämästä suurempi osa kului vainottuna kuin kuninkaana.
Kuuletteko?
Häntä jahdattiin hänen kuninkuutensakin aikana.
Hänen poikansa raiskasi hänen tyttärensä.
Hänen poikansa tappoivat veljensä -
ja yksi hänen pojistaan jahtasi häntä.
He olivat hänelle häpeäksi Israelin vanhinten edessä.
Tänäkin päivänä sellaiset teot ovat häpeällisiä Israelissa -
niin arabien kuin juutalaistenkin keskuudessa.
Ja se, mitä Absalom teki!
Daavidin elämä oli vaikeaa, mutta hän sanoi: -
"Minä riemuitsen sinun puheestasi, niinkuin suuren saaliin saanut."
Hän tiesi, että vaikka olosuhteet olisivat kuinka vaikeat, -
Jumalan Sana ja Pyhän Hengen kuunteleminen riitti.
Hän oli jo voittanut.
Kuka on sankari?
Se, joka voittaa omat halunsa.
"Minä riemuitsen sinun puheestasi, niinkuin suuren saaliin saanut."
Jos kuuntelet Jumalan puhetta, voitat pahat taipumuksesi.
Hallitset itseäsi hengellisellä voimalla, -
jonka Herran sanat antavat sydämeesi.
Pystyt hallitsemaan mielitekojasi.
Kavash, "hallita" ja "valloittaa" on tärkeä sana tässä yhteydessä.
Israelilaiset valloittivat, kavshu, Jerikon ja Israelin maan.
He sanoivat: -
"Emme me omasta voimasta sitä tehneet, vaan Herran armosta."
Ihminen on adam, joka on tehty maasta, adama.
Jos valloitat ihmisesi, adamisi, olet sankari.
Silloin pystyt valloittamaan kaiken.
"Minä riemuitsen sinun puheestasi, niinkuin suuren saaliin saanut."
Monet ajattelevat, -
että "suuri saalis" tarkoittaa rahaa, kunniaa ja hyvää asemaa.
Ei se sitä tarkoita.
Ne ovat vain seurausta suuresta saaliista.
"Suuri saalis" on Jumalan Sana.
Se on Israelin Pyhän puhetta.
Elämässä sattuu ja tapahtuu kaikenlaista.
Olosuhteet muuttuvat.
Jos kuuntelet Jumalan puhetta, voitat aina, -
kaikkina aikoina, niin kesällä kuin talvellakin.
"Ei polta sinua aurinko päivällä, eikä kuu yöllä."
Olet saanut suuren saaliin.
Sen tähden riemuitset.
Et ota Sanaa vastaan välinpitämättömästi: -
"Jaahas, vai niin."
Iloitset siitä.
Kerron esimerkin elämästäni.
Jumala löytää aina keinon puhua ihmisille, -
jos ihmiset haluavat kuulla Häntä.
Paavali sanoo Roomalaiskirjeen ensimmäisessä luvussa, -
että Jumalan voi kuulla ja nähdä luonnon kautta.
Jumalan voi nähdä luonnon kauneudessa, -
koska Hän puhuu kaiken luotunsa kautta.
Kerron esimerkin elämästäni.
Kun Jumala antaa minulle sanansa, tiedän, että se on jo toteutunut.
"Siunattu olet sinä, maailmankaikkeuden kuningas, -
joka olet luonut kaiken Sanallasi."
Se on jo olemassa.
Tiellemme tulee ohdakkeita ja murheita, -
ja ärsyttäviä ihmisiäkin.
On myös pahoja henkiä, jotka toimivat ihmisten välityksellä.
Sellaista sattuu.
Siitä huolimatta iloitsen sydämessäni.
Olen saanut suuren saaliin, olen voittaja.
En ole tyhjä, minussa on jotain.
Minulla on jotain, mitä tässä maailmassa ei ole.
Maailma sanoo: "Et sinä pysty siihen!"
Fil. 4:13: "Kaikki minä voin hänessä, joka minua vahvistaa."
Murheita, pahoja henkiä ja ärsyttäviä ihmisiä on, -
ja joskus olosuhteet näyttävät toivottomilta, -
mutta sisälläni on suuri saalis.
Olen syönyt Jumalan Sanan.
Uskon siihen ja kunnioitan sitä.
Jumalan Sana on täynnä kunniaa.
Se on ulkoisia olosuhteita vahvempi.
Toistakaa perässäni: -
"Jumalan Sana on vahvempi kuin olosuhteet.
Jumalan Sana on vahvempi kuin vastoinkäymiseni.
Jumalan Sana on vahvin kaikista."
Kymmenellä sanalla... "Kymmenen" on hepreaksi eser.
Eser on jotain hienoa.
Jos olet hyvä, israelilaiset kehuvat: "Olet eser!"
Kymmenellä sanalla Jumala loi maailman, -
kuten 1. Moos. 1 kertoo.
Kymmenen on täydellisyyden luku.
Seitsemän on siunauksen luku.
Siksi synagogissa rukoukseen tarvitaan kymmenen miestä, minjan.
Siksi käskyjäkin on kymmenen.
Jumala loi kaiken -
kymmenellä sanalla.
Jos Hänen sanansa ovat niin voimakkaita -
ja niin täynnä kunniaa, -
niiden löytämisestä ei voi kuin riemuita.
"Minä riemuitsen sinun puheestasi, niinkuin suuren saaliin saanut."
Luetaan eräs toinen kohta. Minulla on tässä monta kohtaa.
Matteuksen luku 4.
Ylistäkää Herraa, sillä Hän on Kuningas!
Matt. 4:3: -
"Silloin kiusaaja tuli hänen luoksensa ja sanoi hänelle..."
"Kiusaaja", menase, ja "kiusaus, koettelemus", nisajon, -
tulevat sanasta nes, "ihme" ja "lippu".
Nes nostaa sinut korkealle ja antaa sinulle voiton.
Emme pidä koettelemuksista, koska ne eivät ole mukavia.
"Miksi joudun vaikeuksiin, vaikka seuraan Herraa?"
Kyllä niitä silti tulee.
Koettelemusten tarkoitus ei ole tuhota sinua, -
vaan tarkoitus on ainoastaan -
nostaa sinut korkeuksiin.
Ne antavat sinulle voiton, suuren saaliin.
Sinun on kuitenkin oltava valmiina koettelemuksiin.
Kun koettelemus tulee, et saa olla tyhjä.
Kun koettelemus tulee, ja olet valmis, et suinkaan karkota sitä, -
vaan käyt sen läpi kunnialla.
Sen keskellä annat kunnian Jumalalle, -
koska olet täynnä Hänen Sanaansa.
Olet täynnä Hänen sanojaan, et Facebookia tai Instagramia, -
et uutisia etkä maailman pahuutta, -
etkä pahoja ajatuksia.
Luen poikieni kanssa tämän kuun joka päivä -
yhden Sananlaskujen luvun, sillä lukuja on 31.
Tänään luimme: "Häijyt juonet ovat Herralle kauhistus..."
Jumala vihaa pahoja ajatuksia.
Sanat lähtevät ajatuksesta.
Pahoista ajatuksista seuraa arvottomia ja karkeita puheita.
Jumala rakastaa ihmisiä, mutta vihaa heidän pahoja ajatuksiaan.
Koettelemuksia ei saa karkottaa.
Tiedättekö, miksi niin monet uskovat epäonnistuvat?
Kun tulee kiusaaja, saatana, -
jota juutalaiset sanovat "Eesaun enkeliksi", -
he yrittävät ajaa hänet pois.
He eivät ole täynnä Jumalan Sanaa -
eivätkä kulje koettelemuksen läpi ylistäen Jumalaa.
Sanon teille erään asian, josta saan ehkä kritiikkiä, -
mutta en välitä siitä, sillä uskon siihen, mitä opetan.
Emme pysty ajamaan pois saatanaa.
Voimme karkottaa vain pahoja henkiä.
Ylienkeli Mikaelkin sanoi vain: "Rangaiskoon sinua Herra!" -
väitellessään saatanan kanssa Mooseksen ruumiista.
Lukekaa se Juudaksen kirjeestä.
Kun sen lukee Pyhässä Hengessä, nämä asiat alkavat avautua.
Jos yritätte ajaa saatanan pois, tuhlaatte vain aikaanne.
Emme sitä paitsi ole niin tärkeitä, että saatana vaivautuisi luoksemme.
Hän lähettää pahoja henkiä.
Miksi pahat henget tulevat?
Vastaus löytyy Markuksen luvusta 4.
Älkää luulko, -
että pahat henget tulevat teidän tärkeytenne takia.
Ne tulevat vain yhdestä syystä.
Mark. 4:10: "Ja kun hän oli jäänyt yksin, -
niin ne, jotka olivat hänen ympärillään, ynnä ne kaksitoista -
kysyivät häneltä näitä vertauksia. Niin hän sanoi heille: -
'Teille on annettu Jumalan valtakunnan salaisuus, -
mutta noille ulkopuolella oleville kaikki tulee vertauksissa, -
että he näkemällä näkisivät, eivätkä huomaisi, -
ja kuulemalla kuulisivat, eivätkä ymmärtäisi, -
niin etteivät kääntyisi ja saisi anteeksi'.
Ja hän sanoi heille: 'Ette käsitä tätä vertausta; -
kuinka sitten voitte ymmärtää kaikki muut vertaukset?
Kylväjä kylvää sanan.
Mitkä tien oheen putosivat, ovat ne, joihin sana kylvetään, -
mutta kun he sen kuulevat, niin saatana heti tulee..."
Kun lähdette täältä tänään...
Kun he olivat kuunnelleet Jeshuaa ja lähtivät, -
saatana tuli heti.
He eivät ehtineet edes lähteä.
Monet kuuntelevat opetusta -
miettien ruuanlaittoa, pankkitiliään ja perheasioitaan.
He eivät avaa sydäntään.
Saatana on jo sekoittanut heidät, sillä hän on itse sekaisin.
"...niin saatana heti tulee ja ottaa pois heihin kylvetyn sanan."
Ajatelkaa, hän ottaa pois kylvetyn sanan!
Miksi?
Siksi että et riemuitse Hänen puheestaan -
niinkuin suuren saaliin saanut.
Se ei kiinnosta sinua.
Sinua kiinnostaa enemmän rahasi ja terveytesi.
Et ymmärrä, että juuri se, mistä puhutaan, tuo rikkautta ja terveyttä.
Se tuo kunnian, hyvän aseman ja työpaikan.
Kun kiusaaja tulee, älkää koetelko häntä.
Hän tulee koettelemaan sinua, koska Jumala aikoo nostaa sinut korkealle.
Tiedättekö, mikä on nes?
Nes ei ole vain "ihme", vaan myös "lippu".
Lipun nostaa se, joka voittaa.
Jumala nostaa sinut.
Mitä Jeshua teki, kun kiusaaja tuli?
Matteuksen luku 4. Hups, sanoin sen englanniksi!
Kauheaa, miten sekoilen.
Matt. 4:3: "Silloin kiusaaja tuli hänen luoksensa ja sanoi hänelle: -
'Jos sinä olet Jumalan Poika, -
niin käske näiden kivien muuttua leiviksi'."
Elämässä tulee vaikeita aikoja.
Jeshualla ei ollut syötävää.
No, olihan Pyhä Henki vienyt Hänet paastoamaan autiomaahan.
Se kuitenkin opettaa meitä vaikeista ajoista, -
kun meillä ei ole rahaa, tai terveytemme reistailee, -
tai kun meillä on ihmissuhdeongelmia.
Vaikeina aikoina kiusaaja tulee ja sanoo: -
"'Jos sinä olet Jumalan Poika, -
niin käske näiden kivien muuttua leiviksi'.
Mutta hän vastasi ja sanoi: 'Kirjoitettu on...'"
Jeshua ei koskaan poikennut oikealle eikä vasemmalle Jumalan Sanasta, -
vaikka farisealaiset yrittivät aina löytää Hänestä syytettävää.
Vielä tänä päivänäkin kansamme pitää Häntä luopiona.
He ajattelevat Jeshuan kääntyneen pois juutalaisuudesta.
Jeshua noudatti kuitenkin aina Kirjoituksia.
Miten Hän muuten voisikaan olla Messias ja Jumalan Poika?
Jos Sanan noudattaminen oli Hänelle tärkeää, -
miten tärkeää se onkaan meille!
Nykyään opetetaan kaikenlaista. "Olemme vapaita!"
Olemme vapauden lapsia, -
mutta se ei tarkoita, että voimme tehdä mitä tahansa.
On pysyttävä Kirjoitusten viitoittamalla tiellä.
Se on "jalkaini lamppu ja valkeus minun tielläni".
Jeshua vastasi: "Kirjoitettu on..."
Katsokaa, miten Hän voittaa kiusaajan!
Ei Hän sanonut: "Käsken sinua poistumaan!"
Hän ei sanonut: "Jumalan nimessä, et voi lähestyä minua!"
Niin kauan kun elät fyysisessä maailmassa, hän voi lähestyä sinua.
Hän ei kuitenkaan pysty vahingoittamaan sinua, -
jos pidät Jumalan Sanan sydämessäsi.
Hän voi lähestyä sinua ja ottaa yhteen kanssasi.
Jos pysyt Jumalan Sanassa ja tahdossa -
ja elät Kirjoitusten mukaan, -
hänellä ei ole oikeutta vahingoittaa sinua.
Jeshua sanoi: -
"Kirjoitettu on: 'Ei ihminen elä ainoastaan leivästä, -
vaan jokaisesta sanasta, joka Jumalan suusta lähtee'."
On tärkeä tehdä työtä. Laiskuus on pahasta.
Jos sinulla ei ole työtä, etsi sitä heti!
Älä ole toisten elätettävänä, vaan tee työtä, -
sillä sinun on syötävä, maksettava kymmenykset ja autettava muita.
Jumala siunaa kättesi työt, jos teet työsi kunnialla.
Kaikki työ on sinällään arvokasta.
Tämä on tärkeä elämänoppi.
Jotkut ihmiset ovat kovin suurieleisiä.
Heillä on valtavia tunteita, mutta mitään ei tapahdu.
Kun olet saanut Jumalan Sanan ja noudatat sitä, -
ja tiedät, että ihminen ei elä vain leivästä, -
vaan jokaisesta sanasta, joka Jumalan suusta lähtee, -
se tuottaa tulosta.
On kirjoitettu, -
että Jeshua ristiinnaulittiin ennen maailman perustamista.
Miten se on mahdollista?
Jeshua antoi henkensä jo ennen kuin maailma oli olemassa.
Koska se oli jo totta, -
se toteutui myös fyysisessä maailmassa.
Ihmiset näkivät sen, ja me olemme sen tapahtuman tulos.
Siksi me istumme täällä.
Älkää väittäkö uskovanne, jos se ei tuota mitään tulosta.
Usko alkaa näkyä pienestä asiasta: käytöksestä.
Jos olet koko ajan näin kurja, -
ja valitat kaikesta ja vihaat kaikkea, -
ei sellainen sovi.
Jumalan Sana nostaa sinut ylös.
Jumalan Sana tekee sinut terveeksi -
hengeltäsi, sielultasi ja ruumiiltasi.
Mistä Jeshua otti sen lauseen?
Hän ei puhunut omiaan, -
vaan Hän siteerasi jaetta 5. Moos. 8:3.
"Ei ihminen elä ainoastaan leivästä, -
vaan jokaisesta sanasta, joka Jumalan suusta lähtee."
"Silloin perkele otti hänet kanssansa pyhään kaupunkiin -
ja asetti hänet pyhäkön harjalle ja sanoi hänelle: -
'Jos sinä olet Jumalan Poika, niin heittäydy tästä alas; -
sillä kirjoitettu on: 'Hän antaa enkeleilleen käskyn sinusta', -
ja: 'He kantavat sinua käsillänsä, ettet jalkaasi kiveen loukkaisi'.
Jeesus sanoi hänelle: 'Taas on kirjoitettu..."
Se oli kova taistelu, jossa molemmat vetosivat Kirjoituksiin.
"'Taas on kirjoitettu: 'Älä kiusaa Herraa, sinun Jumalaasi'.'
Taas perkele otti hänet kanssansa sangen korkealle vuorelle..."
Saatana yrittää nostaa meidät -
ennenaikaisesti.
Monet kiirehtivät sille vuorelle. Minä itsekin kaipasin sinne.
Mutta Herra on hyvä ja Hänen armonsa kestää iankaikkisesti.
Kiitos Herralle, että saamme tehdä parannuksen, -
kun kurotamme korkeuksiin ennen kun aikamme on tullut.
Odota ensimmäistä, toista ja kolmatta koetusta, -
niin sitten pääset sille vuorelle.
Älä nouse sinne, ennen kuin Jumala vie sinut sinne.
Hän valmistaa sen sinulle. Siellä saat nähdä Hänet.
Suomennos: Hannele Lehtoranta